62021CJ0675_INF
A Bíróság (hetedik tanács) 2023. február 16‑i ítélete –Strong Charon
(C‑675/21. sz. ügy) (
1
)
„Előzetes döntéshozatal – Szociálpolitika – Vállalkozások átruházása – A munkavállalók jogainak védelme – 2001/23/EK irányelv – Hatály – A munkaszerződés átszállása elismerésének a kedvezményezett általi megtagadása – Az »átruházás« fogalma – A »gazdasági egység« fogalma – Az átadó és a kedvezményezett közötti szerződéses kapcsolat hiánya”
1.
Szociálpolitika – Jogszabályok közelítése – Vállalkozások átruházása – A munkavállalók jogainak védelme – 2001/23 irányelv – Hatály – Átruházás – Fogalom – Szempontok – Az átadó és a kedvezményezett közötti szerződéses kapcsolat hiánya – Hatás hiánya
(2001/23 tanácsi irányelv, 1. cikk, (1) bekezdés, b) pont)
(lásd: 42., 43., 45. pont és a rendelkező rész 1. pontja)
2.
Szociálpolitika – Jogszabályok közelítése – Vállalkozások átruházása – A munkavállalók jogainak védelme – 2001/23 irányelv – Hatály – Felügyeleti szolgáltatásokat nyújtó olyan vállalkozás, amelyet az ügyfél ugyanezen szolgáltatások nyújtása céljából felvált egy új vállalkozással – Az előbbi vállalkozás munkavállalói igen kis számának az utóbbi vállalkozás általi átvétele – Olyan átvett munkavállalók, akik nem rendelkeznek az említett ügyfél részére nyújtott szolgáltatásokhoz elengedhetetlen speciális kompentenciával és ismeretekkel – Tárgyi vagy immateriális eszközök átvételének hiánya – Kizártság
(2001/23 tanácsi irányelv, (3) preambulumbekezdés, és 1. cikk, (1) bekezdés)
(lásd: 47–58. pont és a rendelkező rész 2. pontja)
Rendelkező rész
1)
A munkavállalók jogainak a vállalkozások, üzletek vagy ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12‑i 2001/23/EK tanácsi irányelvet
a következőképpen kell értelmezni:
a valamely vállalkozást, üzletet vagy ezek részeit átruházó átadó és a kedvezményezett közötti szerződéses kapcsolat hiányának nincs jelentősége az ezen irányelv értelmében vett átruházás fennállásának megállapítását illetően.
2)
A 2001/23 irányelv 1. cikkének (1) bekezdését
a következőképpen kell értelmezni:
nem tartozhat ezen irányelv hatálya alá az az eset, amikor egy szolgáltatásokat nyújtó vállalkozást, amely az egyik ügyfele igényeinek kielégítése céljából ezen ügyfélhez egy bizonyos számú munkavállalóból álló csoportot áthelyez, ezen ügyfél ugyanezen szolgáltatások nyújtása céljából felvált egy új szolgáltatásnyújtó vállalkozással, és egyrészt ez utóbbi csupán az e csoportot alkotó munkavállalók egy igen kis részét veszi át, miközben az átvett munkavállalóknak nem kell az említett ügyfél részére nyújtott szolgáltatásokhoz elengedhetetlen, speciális kompentenciával és ismeretekkel rendelkezniük, másrészt, az új szolgáltatásnyújtó nem veszi át azokat a tárgyi és immateriális eszközöket, amelyek e szolgáltatások folytonosságának biztosításához szükségesek lennének.
(
1
)	HL C 148., 2022.4.4.